Volvo mukaan Formula E -sarjaan? - Lifestyle - MTV.fi
Volvo mukaan Formula E -sarjaan?
Lifestyle > Autot Julkaistu 22.08.2016 17:56
Kuvassa Volvo S60 Polestar. Volvo
Muiden valmistajien tavoin myös Volvo suunnittelee sähköistä tulevaisuutta. Sillä on jo useita hybridimalleja, eikä täyssähköinen kartano-Volvokaan ole enää kuin ajan kysymys.
Motorsport.com-julkaisun mukaan Volvo suunnittelee lähtevänsä mukaan sähköformuloiden Formula E -sarjaan.
Ruotsalaisvalmistaja liittyisi mukaan suorituskykyisimmistä malleistaan tutulla Polestar Performance -nimellä – ei Volvona.
Päätöstä sarjaan liittymisestä odotetaan ennen kuin seuraava kausi alkaa lokakuussa.
Tällä hetkellä Volvo on mukana World Touring Car Championship -sarjassa, joka on kansainvälisen autourheiluliiton FIA:n järjestämä vakioautojen rata-autoilun maailmanmestaruussarja.
Asiasta uutisoi myös Tuulilasi.
Yle: Liikennepsykologin vinkki rattiraivopäille: kengät pois ajaessa! Ahveniston klassikkokisassa raju kolari: Escort jäi Volvo-jyrän alle